КАКВО НАХАЛСТВО! МИНИСТЕРЪТ ИСКАЛ ДА НАЗНАЧАВА РЕКТОРИТЕ!!

--- In bulgarianscienceproblems@yahoogroups.com, "Rositsa Rangelova" <r.rangelova@...> wrote:

> Тези, които пишете по въпросите за избор на ректор, не може да не знаете

> оригиналната идея на сегашния министър на образованието и науката (който от

> кръга на пишещите тук е уютно необезпокояван) да въведе назначаване на

> ректорите. Някъде през миналия март или април в предаването "Неделя 150" той

> влезе в студиото с ясното съзнание на прокламирана от него от известно време

> идея да назначава ректорите. (Колко е лесно в такъв случай за нас - няма

> избор - няма проблем.) Разгорещя се дискусия и след 5-10 минути той каза:

> "Добре, отказвам се от идеята за назначаване на ректори." Можете ли да

> уважавате и разчитате на такова управление?

Сегашният министер на образованието и науката имал „***оригиналната*** идея да въведе назначаване на ректорите”. Това, според г-жа Росица Рангелова, ст.н.с. в Икономическия институт на БАН, е, очевидно, връх на нахалство, некомпетентност, и погазване на демократични права.

А знае ли тази хабилитирана госпожа, че навсякъде в Америка, Азия и Япония ректорите на държавните университети за назначаеми (в САЩ, Канада и Австралия – от губернаторите на съответните щатове)? Че в Европа, обикновено, те се избират от университетски сенат, на който половината членове се назначават от министри?

Знае ли госпожата, че такива „Общи събрания”, каквито съществуват в българските университети **няма никъде по света**? Съгласно българския ЗВО, членовете на ‘Общото събрание’ се избират от ***„академичен състав”***, който включва целия „*преподавателски, научно-преподавателски, изследователски и художествено-творчески състав на университета”* (чл.6(3)). Дали не е прекалено широк този „академичен състав”, за да се счита че всички в него компетентно знаят как университетът трябва да служи и да носи отговорност пред обществото?  Дали интересите на този състав и на държавата и обществото съвпадат?

**Назначаемостта на ректорите на държавните университети не само че не е „оригинална” идея, но е европейска препоръка**. ОЕCD-експертни комисии, обследвали българската наука и ВО, специалисти на ЕК и Световната банка, нееднократно са заявявали, че автономията на българските университети излиза извън рамките на академичната и не позволява на държавата и обществото да търсят отчетност и отговорности. Че не може ректорите да се отчитат само пред ‘общи събрания’ и да са безотчетни към държавата.

Защо толкова трудно се провеждат реформите в нашето ВО, които не целят нищо друго, освен нашите университети да станат по-европейски и да бъдат по-ефективни в условията на пазарна икономика? Държавата и обществото се оказват безпомощни да изискват и най-малките реформи – ректорът, общото събрание, „академичният състав” не могат да бъдат задължени, но държавата е задължена да дава пари...

Сегашната система за избор на ректор стимулира запазването на статуквото, а не стимулира развитието и подобряването на качеството на университетите.

Днес имах online-разговор с един школуван професор и опитен администратор от СУ по повод на ‘сравнителния анализ’ на програмите на кандидатите за ректор, който пост-нах вчера. Попитах и него защо кандидатите вземат толкова слабо и неясно отношение по това, което ЕК и Световната банка искат да се промени в нашата университетска система, по това, което МОН предлага да залегне в разработваната „Стратегия за висшето образование’ и в подготвяния нов ЗВО. Попитах го: „Нима тези кандидати не следят европейските препоръки, политиката на МОН?” Отговорът бе: „Следят ги и ги знаят, но съзнателно избягват да вземат отношение. Ако те подкрепят предлаганите реформи в своите програми, значи да не бъдат избрани”.

Е, питам се аз – на кого да имам по-голямо доверие, на общото събрание и широкия академичен състав, който го избира, или на европейските експерти? И ако съм убеден, че изпълнението на европейските препоръки е от интерес на българската общественост, защо трябва системата да е такава, че да не може да бъде избран ректор, който да ги следва?

Г-жо Рангелова, популистка изборност на ректор от ‘широкия академичен състав’ на един университет не означава демокрация! Тук, в САЩ, това е пределно ясно на широките академични състави. Жалко, че на хабилитиран учен-икономист в България това не е ясно.

Лазарин Лазаров